Komisijos sprendimas
2002 m. rugsėjo 5 d.
nustatantis priemones dėl dekoratyvinių augalų dauginamosios medžiagos Bendrijos lyginamųjų bandymų ir tyrimų pagal Tarybos direktyvą 98/56/EB
(pranešta dokumentu Nr. C(2002) 3300)
(tekstas svarbus EEE)
(2002/744/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1998 m. liepos 20 d. Tarybos direktyvą 98/56/EB dėl prekybos dekoratyvinių augalų dauginamąja medžiaga [1], ypač į jos 14 straipsnio 2 ir 4 dalis,
kadangi:
(1) Direktyvoje 98/56/EB numatytos būtinos priemonės, kurių Komisija turi imtis dekoratyvinių augalų dauginamosios medžiagos bandymams ir tyrimams atlikti.
(2) Reikėtų užtikrinti, kad tyrimuose ir bandymuose būtų naudojamas reikiamas bent jau tam tikrų pasirinktų augalų bandinių skaičius.
(3) Valstybės narės turėtų dalyvauti Bendrijos lyginamuosiuose tyrimuose ir bandymuose tiek, kiek atitinkamų augalų sėkla yra paprastai veisiama arba parduodama jų teritorijoje, siekiant iš to padaryti atitinkamas išvadas.
(4) Technines priemones tyrimams ir bandymams atlikti parengė Dekoratyvinių augalų dauginamosios medžiagos nuolatinis komitetas.
(5) 2002-2005 m. turėtų būti atliekami 2002 m. nuimtos dauginamosios medžiagos Bendrijos lyginamieji bandymai ir tyrimai bei nustatytos tokių bandymų bei tyrimų detalės.
(6) Dėl Bendrijos lyginamųjų tyrimų ir bandymų, kurie trunka ilgiau nei vienerius metus, tyrimų ir bandymų dalių, vykdomų turint reikiamus asignavimus po pirmųjų metų, turėtų būti gautas Komisijos leidimas be papildomų konsultacijų su Dekoratyvinių augalų dauginamosios medžiagos nuolatiniu komitetu.
(7) Šiame sprendime numatytos priemonės atitinka Dekoratyvinių augalų dauginamosios medžiagos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Priede išvardytų augalų dauginamosios medžiagos Bendrijos lyginamieji tyrimai ir bandymai atliekami 2002-2005 metais.
2002 ir 2003 m. atliekamų bandymų ir tyrimų savikaina yra nurodyta priede.
Duomenys apie bandymus ir tyrimus yra nurodyti priede.
2 straipsnis
Visos valstybės narės dalyvauja Bendrijos lyginamuosiuose bandymuose ir tyrimuose, tiek, kiek priede išvardytų augalų sėkla ir dauginamoji medžiaga yra paprastai veisiama arba parduodama jų teritorijoje.
3 straipsnis
Atsižvelgdama į biudžeto galimybes, Komisija gali nuspręsti tęsti tyrimus ir bandymus, nustatytus priede 2004 ir 2005 metams.
Didžiausia taip tęsiamų bandymų arba tyrimų savikaina turi neviršyti priede nurodytos sumos.
4 straipsnis
Šis sprendimas skirtas valstybėms narėms.
Priimta Briuselyje, 2002 m. rugsėjo 5 d.